Diari Oficial de la Generalitat Valenciana


Sumari del DOGV 4714, del 17-03-2004 (2004/2046)

RESOLUCIÓ de 20 de febrer de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 296,66 m² de superfície, situat a Alzira (València), illa circumdada pels carrers del Calvari, de la Creu, en projecte, i plaça de Jesús, destinat a la construcció d'un centre de participació ciutadana, realitzada per l'ajuntament del dit municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2046


Data del document
:   20-02-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alzira
    * cultura regional
    * propietat immobiliària

RESOLUCIÓ de 20 de febrer de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat del solar de 296,66 m² de superfície, situat a Alzira (València), illa circumdada pels carrers del Calvari, de la Creu, en projecte, i plaça de Jesús, destinat a la construcció d'un centre de participació ciutadana, realitzada per l'ajuntament del dit municipi. [2004/X2046]
  
L'Ajuntament d'Alzira (València), en sessió plenària realitzada el dia 9 d'abril de 2003, va acordar la cessió gratuïta a la Generalitat Valenciana del solar de la seua propietat de 296,66 m² de superfície, situat a l'illa circumdada pels carrers del Calvari, de la Creu, en projecte, i plaça de Jesús de la dita població. Posteriorment amb data 31 de juliol de 2003 i davant la notària d'Alzira, Susana Ortega Fernández, va atorgar escriptura pública de segregació, determinació de resta, agrupació i cessió unilateral del dit immoble a favor de la Generalitat Valenciana.
  
A proposta de la Conselleria de Benestar Social, es van iniciar els tràmits legals oportuns per a la formalització de l'acceptació gratuïta del solar.
  
La cessió es realitza amb la finalitat de destinar el solar a la construcció d'un centre de participació ciutadana, amb subjecció al que disposa l'article 111.1 del Reglament de Béns de les Entitats Locals.
  
Consten en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, així com que la Conselleria de Benestar Social té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació del solar.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic assistencial i adscrit a la Conselleria de Benestar Social, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alzira del solar que té 296,66 m² de superfície, que confronta: nord, carrer del Calvari; sud, carrer de la Creu; est, carrer en projecte, i oest, plaça de Jesús, i elevada a pública en escriptura atorgada per la notària d'Alzira, senyora Susana Ortega Fernández, de data 31 de juliol de 2003, número quatre-cents dotze del seu protocol.
  
Inscrita en el Registre de la Propietat d'Alzira al tom 2241, llibre 861 d'Alzira, foli 24, finca 60.759, inscripció 1ª.
  
Referència cadastral: 2986060SS5165Q8821RC, 5421684MC1952S8854PM, 4678115CR6954N2320YB, 5816298EB7514H0444MZ, 8203727BC0376P3219PJ, 3621803KG8094L6373FN, 2865716SH6681V3625FJ.
  
Segon
  
La cessió gratuïta realitzada per l'Ajuntament d'Alzira, s'efectua amb la condició de destinar el solar a la construcció d'un centre de participació ciutadana i amb subjecció al que disposa l'article 111.1 del Reglament de Béns de les Entitats Locals. Si el solar cedit no es destina a l'ús previst dins del termini màxim de cinc anys, o si es deixa d'utilitzar per a la destinació expressada durant els trenta anys següents, els béns cedits revertiran de nou al patrimoni de l'Ajuntament d'Alzira amb totes les seues pertinences i accessoris.
  
Tercer
  
El solar acceptat haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic assistencial adscrit a la Conselleria de Benestar Social, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 20 de febrer de 2004.- El conseller: Gerardo Camps Devesa.